Նրանք հասան Յուկսեկ Բանդըրըմ։ Դա մի փողոց էր, որը սանդուղքի էր նմանվում և երիզված էր խանութներով, որով բարձրանալով, նրանք հասան բարեկեցիկ Բերա թաղամասը, ուր հիմնականում ապրում էին հայեր, հույներ, հրեաներ և եվրոպացիներ։ Կենտրոնական փողոցը իր բազմալեզու ցուցանակներով գիշերային ակումբներով, թանկարժեք իրերի խանութներով, ռեստորաններով և հրուշակարաններով մայրաքաղաքի գլխուղեղն էր։ Այստեղ Փարիզի վերջին նորաձևության նմուշներով հագնված նրբագեղ կանանց կողքին կարելի էր տեսնել չարսավների մեջ փաթաթված կանանց, իսկ եզրավոր գլխարկները, նրբաթաղիք գլխադիրները, ֆեսերը և գլխակապերը խաղաղ գոյակցում էին։ Արամը հառաչեց.